ВЛАДИМИР И. КАЊУХ

А

кадемик проф. др Владимир И. Кањух ро­ђен је 4. мар­та 1929. у Охриду. Био је патолог је и кар­дио­вас­куларни патолог у Институту за па­то­ло­ги­ју Ме­ди­цинског факултета и начелник Службе за па­тологију Клиничко-болничког центра „Др Дра­ги­ша Мишовић” у Београду. Тво­рац је школе кардио­ва­ску­ларне патологије у Ју­го­славији и Србији. На Медицинском факултету у Београду спе­ци­ја­ли­зирао је патологију, хабили­то­вао се (1965), док­торирао (1981), а затим постао ре­дов­ни про­фе­сор и шеф Ка­тедре патологије, про­де­кан, један од оснивача по­сли­је­ди­плом­ске наставе. Завршио је фран­цуско-срп­ску основ­ну школу у Битољу, а у Бео­г­раду VI му­шку гим­назију и Медицински фа­кул­тет (1955). Суп­спе­ци­ја­ли­зирао је кардио­ва­ску­ларну патологију 1962−1964. код др Џесија Е. Едвардса у Сент Полу, САД. Члан је и гостујући професор „J. E. Ed­wards Registry of Cardiovascular Disease”. Биран је за дописног члана Српске академије наука и уметности 1974, а за редовног 1983. године. Осам го­ди­на био је секретар Одељења ме­ди­­цин­ских наука и члан Председништва САНУ. За иностраног члана Академије наука и умјетности Републике Српске изабан је 5. септембра 2008. године.

До септембра 2013. публиковао је 1.227 научних радова (422 у ино­­с­тран­ству), од чега 603 у цијелости (укључујући 120 поглавља у књигама) и 624 са­жет­ка. (Ко)аутор је или (ко)уредник 23 књиге. Сходно SCI, 56 радова ци­ти­рано је 1.055 пута. Цитати његових радова наведени су у 170 иностраних на­уч­них мо­нографија или уџбеника. Радови су из: кардиоваскуларне пато­логије (створио Музеј и Ре­ги­стар уређених срчаних мана са 1.500 срца); онко­логије (тумори срца и перикарда); тератологије (спојени близанци); и исто­рије српске и свјетске медицине. Заслужан је за многа оригинална откри­­ћа. Са сарадницима је открио двије нове урођене срчане мане: Con­ge­nitally unguarded tricuspid orifice – Ka­njuh’s anomaly и стенотична трилогија митралне валвуле; нов „синдром симултаног емболизма у плућ­ној и систем­ској цир­ку­ла­цији из тромбног (или туморског) емболуса за­глављеног у про­лазном овал­ном отвору”; холестеролски емболизам који ими­­тира нодозни пери­ар­терит итд.

Објавио је књиге: *A Review of Congenital Anomalies of the Heart and Great Vessels Acc­or­ding to Functional Categories* (with J. E. Edwards) (1964), енгле­ско и шпан­­­ско издање; *Општа патологија тумора* (1968), осам издања; *Уро*­­*ђене срчане ма­­не* (1969; 1974. са Б. С. Ђорђевићем – Октобарска на­града Бео­града); *Спе­­цијална па­толошка анатомија* (са Ж. Игњачевом и В. Плаве­цом) (1971), 11 издања; *Кар­дио­логија* (1994. и 2000. вол. I и II са С. Недељ­ко­вићем и М. Ву­ко­тићем и 2011. са М. Остојићем и Б. Белеслином – Награда за науку Бео­гра­да); *Кардиологија* – *Се­па­рати радова академика Владимира Кањуха и сарадника* (1995); *Мор­фо­лош­ко-клиничке ко­ре­ла­ци­је у кардио­васку­ларним болестима* (2001); *Quality of life after open heart sur­gery. A ten year follow-up research study. Athe­ro­throm­botic coronary heart di­sease. Mor*­*pho­logical-clinical correlations* (са Н. Ра­до­ва­но­вићем и Ђ. Јаков­ље­вићем) (2008); *Интегрални приступ профилакси вен­ског тром­бо­ембо­лиз­ма у орто*­*пед*­­*ској хирургији* (са Н. Антонијевићем и сарадницима) (2013) итд.

Био је члан уред­ништва првог „American Journal of Cardiovascular Patho­logy” и 14 срп­ских медицинских ча­со­пи­са. Уредник је Стручне ре­дак­ције за медицину, ветеринарску меди­цину,фарма­ци­ју и сто­матологију *Срп*­*ске енци*­*кло­пе­*­*дије*. Пред­сједавао је одборима за кардиоваскуларну патологију и за пра­­ћење развоја ме­ди­цин­­ских наука у Србији, при СА­НУ. Предсједник је Удру­жења за ат­еро­склерозу Србије и са­вјето­дав­них одбора Европ­ског и Интер­на­цио­нал­ног удружења за атеро­скле­розу. Био је предсједник Југо­сло­вен­ског удру­же­ња патолога и члан Савјета Европског друштва патолога.

До­битник је: Ордена рада са црве­ном заставом (1988); Седмојулске награ­де СР Србије (1989); мађарске Се­мел­вај­со­ве медаље (1990); Грамате пат­ри­­јар­ха Па­вла за заслуге (2000); наградâ „Б. С. Ђор­ђе­вић” (2000), Удружења уни­­­вер­зи­­тет­­ских професора и научника Србије (2002) и „Бра­ћа Ка­рић” (2003), на­гра­де коју додјељује „Карић фондација.”

Успјешну сарадњу са ље­ка­ри­ма из Републике Српске и са Академијом наука и умјетности Републике Српске (ма­тичар за Одје­љење медицинских наука) започео је још у ври­је­ме рата 1922–1995. године.